pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ปลัด วธ. เป็นประธานการประชุมคณะอนุกรรมการบริหารกองทุนพัฒนาสื่อปลอดภัยและสร้างสรรค์ ครั้งที่ ๙/๒๕๖๔
วันจันทร์ที่ 20 กันยายน 2564
ปลัด วธ. เป็นประธานการประชุมคณะอนุกรรมการบริหารกองทุนพัฒนาสื่อปลอดภัยและสร้างสรรค์ ครั้งที่ ๙/๒๕๖๔
การประชุมคณะอนุกรรมการบริหารกองทุนพัฒนาสื่อปลอดภัยและสร้างสรรค์ ครั้งที่ ๙/๒๕๖๔ (ประชุมทางไกล ผ่านระบบ Microsoft Teams)
วันที่ ๒๐ กันยายน ๒๕๖๔ เวลา ๑๓.๓๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานการประชุมคณะอนุกรรมการบริหารกองทุนพัฒนาสื่อปลอดภัยและสร้างสรรค์ ครั้งที่ ๙/๒๕๖๔ (ประชุมทางไกล ผ่านระบบ Microsoft Teams) โดยมีนายธนกร ศรีสุขใส ผู้จัดการกองทุนพัฒนาสื่อปลอดภัยและสร้างสรรค์ และคณะอนุกรรมการบริหารกองทุนฯ เข้าร่วม ณ ศูนย์ประชุมกระทรวงวัฒนธรรม ชั้น ๘ อาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-สุชาติ สั่งเอกซเรย์ตรวจเข้มงานก่อสร้าง รื้อถอนอาคาร หยุดคร่าชีวิตคนงาน
วันพุธที่ 10 พฤศจิกายน 2564
สุชาติ สั่งเอกซเรย์ตรวจเข้มงานก่อสร้าง รื้อถอนอาคาร หยุดคร่าชีวิตคนงาน
สุขาติ ห่วงความปลอดภัยในชีวิตและทรัพย์สินจากการปฏิบัติงานก่อสร้าง และการรื้อถอนอาคาร สั่งการส่งพนักงานตรวจความปลอดภัยลงพื้นที่ตรวจสอบการปฏิบัติตามกฎหมายความปลอดภัยฯ อย่างเคร่งครัด ป้องกันอุบัติเหตุหยุดการสูญเสียชีวิตและทรัพย์สิน
นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่า ในช่วงที่ผ่านมาเกิดอุบัติเหตุบ่อยครั้งเกี่ยวกับการทํางานของคนงานก่อสร้าง และงานรื้อถอนอาคาร ทําให้เกิดความสูญเสียทั้งทรัพย์สินและต่อตัวลูกจ้าง ผู้ใช้แรงงาน ที่ได้รับบาดเจ็บและเสียชีวิต ส่งผลกระทบต่อการดําเนินชีวิตและกระทบต่อบุคคลในครอบครัวซึ่งพลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมและพลเอก ประวิตร วงษ์สุวรรณรองนายกรัฐมนตรีที่กํากับดูแลกระทรวงแรงงาน ได้ให้ความสําคัญและกําหนดเป็นนโยบายให้เรื่องของความปลอดภัยในการทํางานเป็นวาระแห่งชาติ ที่ต้องดูแลมิให้เกิดความสูญเสียในชีวิตของพี่น้องผู้ใช้แรงงานเพราะอุบัติเหตุเป็นสิ่งที่ป้องกันได้ จึงได้สั่งการให้กรมสวัสดิการและคุ้มครองแรงงาน ส่งพนักงานตรวจความปลอดภัยลงพื้นที่ไซด์งานก่อสร้าง โดยเฉพาะการรื้อถอนอาคาร กําชับให้นายจ้างปฏิบัติตามกฎหมายความปลอดภัยฯอย่างเคร่งครัดซึ่งล่าสุดเกิดอุบัติเหตุอาคารระหว่างการรื้อถอน (กันสาด) พังทับนายจ้างผู้รับเหมา เสียชีวิต 1 รายเหตุการณ์เกิด ณ บริษัท กําจรอุตสาหกรรม จํากัด แขวงแสมดํา เขตบางขุนเทียน กรุงเทพมหานคร โดยอาคาร ที่เกิดเหตุเป็นอาคารที่พักอาศัยและอาคารสํานักงาน จํานวน 5 ชั้น (รวมชั้นดาดฟ้า) ซึ่งถูกเพลิงไหม้เมื่อเดือนมิถุนายน 2564 โดยการรื้อถอนมีห้างหุ้นส่วนจํากัด แจ่มฟ้า ทุบตึก รื้อถอน เป็นผู้รับเหมาชั้นต้น และได้ว่าจ้างบริษัท ประวิทย์ (พีวาย)การโยธา จํากัด เป็นผู้รับเหมาช่วงอุบัติเหตุเกิดจากแผ่นปูนกันสาดชั้น 2-4 พังทลายลงมาทําให้นายประวิทย์ อยู่ศิริ อายุ 62 ปี นายจ้างบริษัท ประวิทย์ (พีวาย) การโยธา จํากัด ซึ่งควบคุมงานอยู่ที่ชั้น 3 ตกลงมาและถูกชิ้นส่วนกันสาดทับร่างเสียชีวิตในที่เกิดเหตุ ซึ่งขอแสดงความเสียใจต่อญาติผู้เสียชีวิตในครั้งนี้
ด้านนายนิยม สองแก้ว อธิบดีกรมสวัสดิการและคุ้มครองแรงงาน (กสร)กล่าวเพิ่มเติมว่า ได้มอบหมายให้คณะทํางานศูนย์เฝ้าระวังอุบัติเหตุจากการทํางาน พร้อมพนักงานตรวจความปลอดภัยเข้าตรวจสอบเหตุการณ์ดังกล่าว และมีหนังสือเชิญนายจ้างและผู้ที่เกี่ยวข้องมาพบ ในวันที่ 16 พฤศจิกายน 2564 เวลา 10.00 น.เพื่อตรวจสอบข้อเท็จจริงและตรวจสอบการดําเนินการรื้อถอนอาคารว่ามีการปฏิบัติตามกฎกระทรวงกําหนดมาตรฐานในการบริหาร จัดการ และดําเนินการด้านความปลอดภัย อาชีวอนามัย และสภาพแวดล้อมในการทํางานเกี่ยวกับงานก่อสร้าง พ.ศ. 2564 และกฎกระทรวงอื่นที่เกี่ยวข้องหรือไม่ หากพบว่ามีการฝ่าฝืนหรือไม่ปฏิบัติตามจะได้ดําเนินการตามอํานาจหน้าที่ต่อไป อีกทั้งยังได้สั่งการให้พนักงานตรวจความปลอดภัยลงพื้นที่ตรวจสอบการปฏิบัติตามกฎหมายความปลอดภัยฯ ในงานก่อสร้าง และงานรื้อถอนอาคารทั่วประเทศที่กําลังดําเนินการอยู่ในขณะนี้ตามข้อสั่งการของ รมว.แรงงาน อย่างเคร่งครัด.
รัฐบาลไทย-ข่าวทำเนียบรัฐบาล-โฆษกรัฐบาลสวน “พิชัย” เลิกขายฝัน ย้อนสมัยเป็นรมต.ก็เห็นพูดเยอะแต่ทำไม่ได้ โต้ “ณัฐชา” ปากกล้าขาสั่น รู้เต็มอกหากยุบสภาฯ ไม่ได้กลับมาแน่ แนะทำการบ้านให้เยอะ อย่าทำสังคมผิดหวังอีก
วันอังคารที่ 14 มิถุนายน 2565
โฆษกรัฐบาลสวน “พิชัย” เลิกขายฝัน ย้อนสมัยเป็นรมต.ก็เห็นพูดเยอะแต่ทําไม่ได้ โต้ “ณัฐชา” ปากกล้าขาสั่น รู้เต็มอกหากยุบสภาฯ ไม่ได้กลับมาแน่ แนะทําการบ้านให้เยอะ อย่าทําสังคมผิดหวังอีก
โฆษกรัฐบาลสวน “พิชัย” เลิกขายฝัน ย้อนสมัยเป็นรมต.ก็เห็นพูดเยอะแต่ทําไม่ได้ โต้ “ณัฐชา” ปากกล้าขาสั่น รู้เต็มอกหากยุบสภาฯ ไม่ได้กลับมาแน่ แนะทําการบ้านให้เยอะ อย่าทําสังคมผิดหวังอีก
วันที่ 14 มิถุนายน 2565 นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีที่นายนายพิชัย นริพทะพันธุ์ รองประธานยุทธศาสตร์ด้านเศรษฐกิจ พรรคเพื่อไทย เสนอแนะ 4 โอกาสของไทย รวมทั้งจี้รัฐบาลให้พลิกวิกฤตเป็นโอกาสว่า นายพิชัยควรเลิกขายฝันเสียที เพราะเรื่องที่พูดมานั้นล้วนแต่เป็นเรื่องเดิม ๆ หรือว่านายพิชัยนิยมนําหนังเก่ามาฉายซ้ํา แต่ประชาชนฟังแล้วรู้สึกวนไปวนมาจนรู้สึกเบื่อ ทั้งนี้ วิธีการที่เสนอแนะมานั้น เป็นเพียงการปรับ เปลี่ยน แปลงข้อความให้ดูสวยหรู ทั้งๆ ที่หลายเรื่องก็รู้อยู่แก่ใจว่าไม่สามารถทําให้เห็นผลได้ในวันเดียว เพราะมีปัจจัยหลายอย่างเข้ามาเกี่ยวข้อง จึงต้องใช้เวลา อย่างไรก็ตาม ในช่วงที่นายพิชัยเป็นรัฐมนตรีว่าการกระทรวงพลังงานนั้น หลายเรื่องก็ยังทําไม่ได้ หรือทําแล้วแต่ไม่สําเร็จ ดังนั้น สิ่งที่นายพิชัยและพรรคเพื่อไทยทําอยู่ตอนนี้ก็เพียงเพื่อปูทางไปสู่การอภิปรายไม่ไว้วางใจ เพราะรู้อยู่แก่ใจว่าไม่มีข้อมูลหรือข้อเท็จจริงอะไรมาล้มรัฐบาลได้ จึงต้องทําทุกวิถีทางเพื่อดิสเครดิต ยืนยันว่า รัฐบาลไม่เคยละเลยหรือไม่รู้ในสิ่งที่นายพิชัยพูด แต่กําลังเร่งแก้ไขปัญหาทั้งเรื่องเฉพาะหน้าและการปรับโครงสร้างในระยะยาวอยู่
ส่วนกรณีที่นายณัฐชา บุญไชยอินสวัสดิ์ ส.ส.กทม. พรรคก้าวไกล โพสต์เฟซบุ๊กว่า ขอให้ติดตามการอภิปรายไม่ไว้วางใจครั้งสุดท้าย เพราะรัฐบาลจะเจ็บสาหัส และนายกรัฐมนตรีจะชิงยุบสภาฯ ก่อนการประชุมเอเปกนั้น นายธนกร กล่าวว่า นายณัฐชาก็ไม่ต่างอะไรกับนายพิชัย มีเป้าหมายคือต้องการด้อยค่ารัฐบาล ทั้งที่ความจริงแล้วปากกล้าแต่ขาสั่น เพราะหากยุบสภาฯ จริงนายณัฐชาก็อาจจะต้องไปแล้วไปลับ หมดโอกาสกลับเข้าสภาฯ อีก นอกจากนี้ ฝ่ายค้านเองก็รู้ดีว่าเสียงสนับสนุนของฝ่ายค้านไม่พอแน่นอน เพราะไม่มีใครเอาด้วย ดังนั้น อยากให้เอาเวลาไปทําการบ้านให้มากกว่านี้จะดีกว่า อย่าให้เวทีอภิปรายไม่ไว้วางใจเป็นเพียงเวทีแสดงฝีปาก เน้นวาทกรรมเสียดสี แต่ไม่มีอะไรในกอไผ่ เพราะมีแต่เนื้อหาเก่าที่ไม่มีน้ําหนัก สุดท้ายสังคมก็ต้องผิดหวังเหมือนที่ผ่านมา
รัฐบาลไทย-ข่าวทำเนียบรัฐบาล-กระทรวงกลาโหม ร่วมกับกรุงเทพมหานครสานต่อนโยบายรองนายกรัฐมนตรีพัฒนาคุณภาพน้ำในคลองเขตพระนคร เปิดทางน้ำไหลบรรเทาน้ำเน่าเสีย
วันพุธที่ 23 มีนาคม 2565
กระทรวงกลาโหม ร่วมกับกรุงเทพมหานครสานต่อนโยบายรองนายกรัฐมนตรีพัฒนาคุณภาพน้ําในคลองเขตพระนคร เปิดทางน้ําไหลบรรเทาน้ําเน่าเสีย
ตามนโยบายของ พลเอก ประวิตร วงษ์สุวรรณ รองนายกรัฐมนตรี​ ในการบูรณาการความร่วมมือระหว่างกระทรวงกลาโหม และกรุงเทพมหานคร
เพื่อพัฒนาคุณภาพน้ําในคลองโอ่งอ่าง คลองบางลําพู คลองแสนแสบและคลองสาขา ให้มีสภาพดีขึ้น ลดความสกปรกที่สะสม ตลอดจนเปิดทางน้ําไหลบรรเทาน้ําเน่าเสีย วันนี้เมื่อเวลา 15.30 น. พลเอก สนิธชนก สังขจันทร์ รองปลัดกระทรวงกลาโหม ผู้แทน พลเอก วรเกียรติ รัตนานนท์ ปลัดกระทรวงกลาโหม พร้อมด้วย นายขจิต ชัชวานิชย์ ปลัดกรุงเทพมหานคร ลงพื้นที่ตรวจเยี่ยมการทํางานของเรือไล่ตะกอน กรมการทหารช่าง
ทั้งนี้ กรมการทหารช่าง จะสนับสนุนเรือไล่ตะกอนซึ่งเป็นเรือแบบ 2 ใบพัด 1 เครื่องยนต์ สามารถผลักดันดินได้ 1 ลบ.ม./วินาที โดยจะไล่ตะกอนที่นอนท้องคลองให้ฟุ้งขึ้นพร้อมกับผลักดันให้ตะกอนไหลลงสู่แม่น้ําเจ้าพระยา เพื่อปฎิบัติงานที่คลองโอ่งอ่างและคลองบางลําพู ในวันที่ 21-25 มี.ค. 65 ตั้งแต่บริเวณคลองมหานาค (ป้อมมหากาฬ) จนถึงป้อมสันติชัยปราการ ระยะทาง 1,550 เมตร กว้าง 20-22 เมตร โดยมีสํานักการระบายน้ํา กรุงเทพมหานคร สนับสนุน เรือ 2 ลํา และเจ้าหน้าที่ช่วยสนับสนุนการปฎิบัติงาน ทั้งนี้หลังจากดําเนินการผลักตะกอนดินในคลองบางลําพูแล้วเสร็จ จะเคลื่อนย้ายเรือไปดําเนินการในคลองสาขา คลองแสนแสบ เพิ่มเติมต่อไป
#กลาโหม135ปี
รัฐบาลไทย-ข่าวทำเนียบรัฐบาล-กระทรวงสาธารณสุข ชี้แจงการจัดสรรวัคซีนไฟเซอร์ที่ได้รับจากสหรัฐฯ
วันอังคารที่ 27 กรกฎาคม 2564
กระทรวงสาธารณสุข ชี้แจงการจัดสรรวัคซีนไฟเซอร์ที่ได้รับจากสหรัฐฯ
สธ. ยืนยันการจัดสรรวัคซีนไฟเซอร์ลอตแรกจะฉีดให้กลุ่มบุคลากรการแพทย์และสาธารณสุข/ บุคลากรด่านหน้า ไม่มีการจัดสรรให้กลุ่มวีไอพีอย่างแน่นอน
วันที่ 26 กรกฎาคม 2564 นายแพทย์ณรงค์ สายวงศ์ รองปลัดกระทรวงสาธารณสุข และโฆษกกระทรวงสาธารณสุข กล่าวว่า ประเทศไทยจะได้รับวัคซีนไฟเซอร์ รวม 21.54 ล้านโดส โดยล็อตแรก จํานวน 1.54 ล้านโดสเป็นวัคซีนที่ได้รับบริจาคจากรัฐบาลสหรัฐอเมริกา จะเข้ามาภายในเดือนกรกฎาคมนี้ และวัคซีนที่สั่งซื้อจํานวน 20 ล้านโดส จะได้รับในไตรมาส 4 ปี 2564
กระทรวงสาธารณสุข โดยคณะอนุกรรมการอํานวยการบริหารจัดการการให้วัคซีนป้องกันโรคติดเชื้อไวรัสโคโรนา 2019 (โควิด 19) ได้ตั้งคณะทํางานด้านบริหารจัดการการให้บริการวัคซีนโควิด 19 กรณีวัคซีนไฟเซอร์ (Pfizer) ซึ่งมีผู้ทรงคุณวุฒิจากทุกภาคส่วน ร่วมกันพิจารณาจัดสรรและกระจายวัคซีนไฟเซอร์ ให้กับกลุ่มเป้าหมายตามมติที่ประชุมศูนย์บริหารสถานการณ์แพร่ระบาดของโรคโควิด-19 (ศบค.) โดยล็อตแรก จํานวน 1.54 ล้านโดสจะเริ่มฉีดต้นเดือนสิงหาคม 2564 ในกลุ่มบุคลากรการแพทย์และสาธารณสุข/ บุคลากรด่านหน้า ไม่น้อยกว่า 5 แสนโดส ที่เหลือจัดสรรไปยังกลุ่มเสี่ยง ได้แก่ ผู้สูงอายุ ผู้มีโรคเรื้อรัง 7 กลุ่มโรค และหญิงตั้งครรภ์อายุครรภ์ 12 สัปดาห์ขึ้นไป และพื้นที่เสี่ยงอื่น ๆ เพื่อควบคุมการระบาดในพื้นที่ สําหรับวัคซีนไฟเซอร์อีก 20 ล้านโดสจะเข้ามาในประเทศไทยและเริ่มฉีดได้ในช่วงเดือนตุลาคมถึงธันวาคม 2564 การจัดสรรจะอยู่ภายใต้การพิจารณาของคณะทํางานฯ วัคซีนไฟเซอร์ ดังนั้นจึงไม่มีการนําไปฉีดให้กับกลุ่มคน VIP และเครือญาติแต่อย่างใด
กรณีข่าวการจัดสรรวัคซีนไฟเซอร์ให้กับเจ้าหน้าที่สาธารณสุข/ด่านหน้าเหลือ 2 แสนโดสนั้น ขอย้ําไม่เป็นความจริง การจัดสรรวัคซีน กระทรวงสาธารณสุขให้ความสําคัญของบุคลากรด้านการแพทย์และด่านหน้า เพื่อธํารงรักษาระบบสาธารณสุขของประเทศ รับมือกับสถานการณ์การระบาดของโควิด 19 บุคลากรด่านหน้าทุกคนต้องได้รับวัคซีนเข็มที่ 3 เพื่อกระตุ้นภูมิคุ้มกัน ซึ่งขณะนี้บุคลากรบางส่วนที่ฉีดวัคซีนซิโนแวค 2 เข็ม และฉีดเข็ม 3 เป็นแอสตร้าเซนเนก้า การฉีดเป็นไปตามความสมัครใจ ไม่มีการบังคับให้ฉีดเข็มกระตุ้นเป็นแอสตร้าเซนเนก้า ขณะนี้ได้ให้ทุกโรงพยาบาลสํารวจข้อมูลบุคลากรด่านหน้าและจะฉีดวัคซีนให้ตามที่ได้แจ้งไว้
รัฐบาลไทย-ข่าวทำเนียบรัฐบาล-“ชัยวุฒิ” ลุยต่อจัดระเบียบสายสื่อสาร จ.หนองคาย “ชัยวุฒิ” รมว.ดีอีเอส ลุยต่อเนื่องสั่งการ NT เร่งจัดระเบียบสายสื่อสารหลายพื้นที่ใน จ.หนองคาย ประกาศปีหน้าเก็บสายลงใต้ดินครบ
วันอาทิตย์ที่ 7 สิงหาคม 2565
“ชัยวุฒิ” ลุยต่อจัดระเบียบสายสื่อสาร จ.หนองคาย “ชัยวุฒิ” รมว.ดีอีเอส ลุยต่อเนื่องสั่งการ NT เร่งจัดระเบียบสายสื่อสารหลายพื้นที่ใน จ.หนองคาย ประกาศปีหน้าเก็บสายลงใต้ดินครบ
“ชัยวุฒิ” ลุยต่อจัดระเบียบสายสื่อสาร จ.หนองคาย
“ชัยวุฒิ” รมว.ดีอีเอส ลุยต่อเนื่องสั่งการ NT เร่งจัดระเบียบสายสื่อสารหลายพื้นที่ใน จ.หนองคาย ประกาศปีหน้าเก็บสายลงใต้ดินครบ
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจเเละสังคม(ดีอีเอส) ลงพื้นที่ตรวจสภาพความเรียบร้อยสายสื่อสารพื้นที่จังหวัดหนองคาย บริเวณถนนประจักษ์และถนนมีชัยซึ่งเป็นพื้นที่ที่มีปัญหาสายสื่อสารไม่เป็นระเบียบ
ทั้งนี้กระทรวงดิจิทัลฯโดยบมจ.โทรคมนาคมเเห่งชาติ(NT)ดําเนินการโครงการส่งเสริมการท่องเที่ยวและปรับปรุงภูมิทัศน์ของเทศบาลเมืองหนองคายเส้นทางถนนประจักษ์(จากแยกเวียดนามอนุสรณ์ถึงแยกวัดโพธิ์ชัย)ระยะทาง1,600เมตรและดําเนินการเสร็จเรียบร้อยแล้วและล่าสุดอยู่ระหว่างดําเนินการในส่วนของโครงการนําสายสื่อสารลงดินถนนมีชัยระยะทาง5,000เมตรและถนนประจักษ์(จากแยกวัดโพธิ์ชัยถึงซอยหลังวัดโพธิ์ศรี)ระยะทาง1,556เมตร
“วันนี้ผมมาที่จังหวัดหนองคายมาตรวจโครงการจัดระเบียบสายสื่อสารต้องการเอาสายสื่อสารลงใต้ดินซึ่งวันนี้เราก็ได้ทําท่อไปแล้วประมาณ1.6กิโลเมตรที่ถนนประจักษ์เสร็จเรียบร้อยขณะนี้อยู่ระหว่างดําเนินการจัดทําอีกเส้นหนึ่งเรียกว่าโครงการเฉลิมพระเกียรติในส่วนของถนนมีชัยซึ่งเราจะทําท่อเอาสายลงใต้ดินระยะทางประมาณ5กิโลเมตรแต่ตอนนี้ยังไม่ทําต้องมาจัดระเบียบสายให้เรียบร้อยก่อน”นายชัยวุฒิกล่าว
โดยประกาศเป้าหมายว่าปี2566สายทั้งหมดที่เห็นรกรุงรังจะลงไปอยู่ใต้ดินหมดซึ่งดําเนินการโดยNTซึ่งโอเปอร์เรเตอร์มือถือต่างๆก็จะมาเช่าใช้ท่อใต้ดินร่วมกันไม่มีสายรกรุงรังอีกต่อไปเพื่อทัศนียภาพที่สวยงามของจังหวัดหนองคายเเละเพื่อความปลอดภัยของประชาชน
**************
รัฐบาลไทย-ข่าวทำเนียบรัฐบาล-สธ. รับมอบตู้เย็นเก็บวัคซีน 200 ตู้ จากกระทรวงกลาโหมสหรัฐอเมริกา
วันอังคารที่ 12 ตุลาคม 2564
สธ. รับมอบตู้เย็นเก็บวัคซีน 200 ตู้ จากกระทรวงกลาโหมสหรัฐอเมริกา
กระทรวงสาธารณสุข รับมอบตู้เย็นเก็บวัคซีนจํานวน 200 ตู้ จากกระทรวงกลาโหมสหรัฐอเมริกา เพื่อสนับสนุนการดําเนินงานกระจายวัคซีนโควิด 19 ในประเทศไทย
วันนี้ (12 ตุลาคม 2564) ที่สํานักงานปลัดกระทรวงสาธารณสุข จ.นนทบุรี นายอนุทิน ชาญวีรกูลรองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยคณะผู้บริหาร รับมอบตู้เย็นเก็บวัคซีนจํานวน 200 ตู้ เพื่อสนับสนุนการดําเนินงานกระจายวัคซีนโควิด 19 ในประเทศไทย จากกระทรวงกลาโหมสหรัฐอเมริกา โดยมีพลเรือเอก จอห์น ซี อะกิลีโน ผู้บัญชาการกองกําลังสหรัฐอเมริกา ภาคพื้นอินโด-แปซิฟิก และคณะเป็นผู้แทนส่งมอบ พร้อมด้วย นายไมเคิล ฮีธ อุปทูตรักษาการแทนเอกอัครราชทูตสหรัฐอเมริกาประจําประเทศไทย ร่วมเป็นสักขีพยาน
นายอนุทินกล่าวว่า ขณะนี้รัฐบาลมีการผ่อนคลายกิจกรรม กิจการต่างๆ มากขึ้น และเตรียมพร้อมที่จะเปิดประเทศอีกครั้งในเดือนพฤศจิกายน 2564 นี้ ขณะเดียวกันกระทรวงสาธารณสุขได้เร่งฉีดวัคซีนให้กับทุกคนในประเทศไทยตามความสมัครใจ ตั้งเป้าให้ได้ครอบคลุมร้อยละ 70 ของประชากร โดยเฉพาะกลุ่มเสี่ยง 608 เพื่อให้เกิดความปลอดภัย และเยาวชนที่มีอายุระหว่าง 12-17 ปี เพื่อเตรียมความพร้อมก่อนเปิดภาคเรียนรวมถึงสร้างความปลอดภัยและสร้างความมั่นใจในการเปิดประเทศรับนักท่องเที่ยว และเป็นที่น่ายินดีที่กระทรวงกลาโหมสหรัฐอเมริกาได้สนับสนุนตู้เย็นเก็บวัคซีนซึ่งเป็นอุปกรณ์จําเป็นที่จะช่วยสนับสนุนการดําเนินงานของกระทรวงสาธารณสุข ในการกระจายวัคซีนไปยังส่วนภูมิภาคทั่วประเทศ โดยก่อนหน้านี้ยังได้สนับสนุนวัคซีนไฟเซอร์ให้แก่ประเทศไทยจํานวน 1.5 ล้านโดส เพื่อนําไปฉีดในบุคลากรด่านหน้า และประชาชนกลุ่มเสี่ยง รวมถึงให้ความร่วมมือในการแก้ไขปัญหาโควิด 19 ด้วยดีตลอดมา
สําหรับตู้เย็นเก็บวัคซีนที่ได้รับมอบในวันนี้ จะช่วยเก็บวัคซีนตามอุณหภูมิมาตรฐาน 2-8 องศาเซลเซียส เพื่อรักษาคุณภาพของวัคซีน มีสัญญาณเตือนอัตโนมัติเมื่อการทํางานของเครื่องผิดปกติ รวมถึงสามารถเก็บรักษายา เวชภัณฑ์ และวัคซีนชนิดอื่น ๆ ให้อยู่ในสภาวะแวดล้อมที่เหมาะสม โดยได้จัดส่งไปยัง 12 เขตสุขภาพและกทม. รวมทั้งหน่วยบริการสังกัดกรมควบคุมโรค รวมทั้งสิ้น 114 แห่ง เพื่อให้การจัดบริการฉีดวัคซีนเป็นไปอย่างคล่องตัว มีประสิทธิภาพ และเกิดประโยชน์สูงสุดแก่ประชาชน
*********************************** 12 ตุลาคม 2564
รัฐบาลไทย-ข่าวทำเนียบรัฐบาล-นายกรัฐมนตรีเป็นประธานพิธีวางพวงมาลาและถวายบังคมเนื่องในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร 13 ตุลาคม 2564
วันพุธที่ 13 ตุลาคม 2564
นายกรัฐมนตรีเป็นประธานพิธีวางพวงมาลาและถวายบังคมเนื่องในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร 13 ตุลาคม 2564
นายกรัฐมนตรีเป็นประธานพิธีวางพวงมาลาและถวายบังคมเนื่องในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร 13 ตุลาคม 2564
วันนี้ (13 ตุลาคม 2564) เวลา 08.30 น. ณ ตึกภักดีบดินทร์ ทําเนียบรัฐบาล พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหมและภริยา เป็นประธานพิธีวางพวงมาลา เนื่องในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร 13 ตุลาคม 2564 โดยมี รองนายกรัฐมนตรี รัฐมนตรีประจําสํานักนายกรัฐมนตรี เลขาธิการนายกรัฐมนตรี ปลัดสํานักนายกรัฐมนตรี และเลขาธิการคณะรัฐมนตรี เข้าร่วมพิธี
โอกาสนี้ นายกรัฐมนตรีและผู้ร่วมพิธีถวายความเคารพหน้าพระบรมฉายาลักษณ์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรแล้ว วางพวงมาลาหน้าพระบรมฉายาลักษณ์พระบาทสมเด็จพระบรมชนกาธิเบศร มหาภูมิพลอดุลยเดชมหาราช  บรมนาถบพิตร จากนั้นนายกรัฐมนตรีกล่าวน้อมรําลึกในพระมหากรุณาธิคุณ
“เนื่องในวันคล้ายวันสวรรคตของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในวันนี้ ข้าพระพุทธเจ้า พลเอกประยุทธ์ จันทร์โอชา นายกรัฐมนตรี พร้อมด้วยคณะรัฐมนตรี ข้าราชการ และพสกนิกรชาวไทย ทุกหมู่เหล่า ต่างน้อมจิตมั่นร้อยรวมดวงใจเป็นหนึ่งเดียวกัน เพื่อแสดงความจงรักภักดี และน้อมรําลึกในพระมหากรุณาธิคุณอันหาสุดมิได้
ปวงข้าพระพุทธเจ้าต่างประจักษ์ชัดแจ้งที่ตลอดรัชสมัยของพระบาทสมเด็จ พระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงปกครองอาณาประชาราษฎร์ด้วยทศพิธราชธรรม และทรงบําเพ็ญพระราชกรณียกิจเป็นอเนกประการ เพื่อวางรากฐานการพัฒนาประเทศให้มีความเจริญก้าวหน้าอย่างมั่นคง ทรงเป็น พระมหากษัตริย์นักพัฒนา และเป็นศูนย์รวมจิตใจของคนในชาติ พระราชกรณียกิจน้อยใหญ่ที่ทรงปฏิบัติบําเพ็ญด้วยพระราชวิริยอุตสาหะ ยังคงผลิดอกออกผลและสร้างความผาสุกร่มเย็นแก่พสกนิกรจวบจนกาลปัจจุบัน โดยเฉพาะอย่างยิ่ง “ศาสตร์แห่งพระราชา” ซึ่งยังประโยชน์อันไพศาลแก่พสกนิกรและผืนแผ่นดินไทย ด้วยพระราชปณิธานที่ทรงมุ่งหวังให้ปวงประชาสามารถดําเนินชีวิตได้อย่างมีคุณภาพ และเกิด การพัฒนาประเทศอย่างสมดุลและยั่งยืน
ด้วยพระมหากรุณาธิคุณอันล้นพ้น พระองค์จึงสถิตอยู่ในดวงใจของทวยราษฎร์ตลอดมา ทรงเป็นมิ่งขวัญ เป็นกําลังใจ และกําลังศรัทธาของชาวไทยทุกหมู่เหล่า ด้วยสํานึกในพระมหากรุณาธิคุณอันหาที่สุดมิได้ข้าพระพุทธเจ้าทั้งหลาย จักขอสืบสานพระราชปณิธานด้วยความจงรักภักดี จะยึดมั่นในการปฏิบัติดี เพื่อรักษาชาติ บ้านเมือง และสร้างสรรค์คุณประโยชน์แก่ประเทศชาติและประชาชนสืบไป
ในโอกาสนี้ ขอให้ผู้ที่ชุมนุมกัน ณ สถานที่แห่งนี้และสถานที่ต่าง ๆ พร้อมใจกันยืน สงบนิ่ง เพื่อน้อมรําลึกถึงพระมหากรุณาธิคุณอันหาที่สุดมิได้ ของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ผู้ทรงเป็นที่รักยิ่งของปวงชนชาวไทย และขอเทิดทูนพระองค์ไว้เหนือเกล้าเหนือกระหม่อม ตราบนิจนิรันดร์”
นายกรัฐมนตรีและผู้เข้าร่วมพิธียืนสงบนิ่งน้อมรําลึกในพระมหากรุณาธิคุณ เป็นเวลา 89 วินาที จากนั้นถวายความเคารพหน้าพระบรมฉายาลักษณ์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เป็นอันเสร็จพิธี
-----------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รฟฟท. เผยผลสำรวจความพึงพอใจผู้โดยสารแอร์พอร์ต เรล ลิงก์ ประจำปี 2564
วันพฤหัสบดีที่ 26 สิงหาคม 2564
รฟฟท. เผยผลสํารวจความพึงพอใจผู้โดยสารแอร์พอร์ต เรล  ลิงก์ ประจําปี 2564
บริษัท รถไฟฟ้า ร.ฟ.ท. จํากัด เผยผลสํารวจความพึงพอใจของผู้โดยสารที่ใช้บริการรถไฟฟ้าแอร์พอร์ต เรล  ลิงก์ ประจําปี 2564
นายสุเทพ พันธุ์เพ็ง กรรมการผู้อํานวยการใหญ่บริษัท รถไฟฟ้า ร.ฟ.ท. จํากัด ผู้ให้บริการรถไฟฟ้าชานเมืองสายสีแดง และรถไฟฟ้าแอร์พอร์ต เรล ลิงก์ เปิดเผยว่า บริษัทได้ดําเนินการว่าจ้างบริษัท เยสยูแคน จํากัด ( YES YOU CAN COMPANY LIMITED ) ที่ปรึกษางานวิจัย และการประเมินผล จัดทําผลสํารวจความพึงพอใจของผู้โดยสารที่ใช้บริการรถไฟฟ้าแอร์พอร์ต เรล ลิงก์ ประจําปี 2564 ซึ่งปรากฏว่าผู้ใช้บริการมีความพึงพอใจอยู่ในระดับพึงพอใจมาก โดยจากค่าเฉลี่ยเต็ม 5.00 ผู้โดยสารมีความพึงพอใจด้านต่างๆดังนี้
ความพึงพอใจต่อการใช้บริการอยู่ที่ค่าเฉลี่ย 4.26 , ความพึงพอใจด้านความปลอดภัยอยู่ที่ค่าเฉลี่ย 4.49 , ความพึงพอใจด้านความน่าเชื่อถือของการเดินรถอยู่ที่ค่าเฉลี่ย 4.35 , ความพึงพอใจด้านการประชาสัมพันธ์อยู่ที่ค่าเฉลี่ย 4.31 , ความพึงพอใจด้านสิ่งอํานวยความสะดวกอยู่ที่ค่าเฉลี่ย 4.38 และความพึงพอใจด้านบัตรโดยสารและการตลาดอยู่ที่ค่าเฉลี่ย 4.24
การที่ผลสํารวจความพึงพอใจของผู้โดยสารที่มีต่อรถไฟฟ้าแอร์พอร์ต เรล ลิงก์ อยู่ในระดับพึงพอใจมากในด้านต่างๆนั้น เป็นผลมาจากการที่บริษัทได้ดําเนินนโยบาย และมาตรการต่างๆที่เป็นการยกระดับการให้บริการ และการรักษาความปลอดภัยมาโดยตลอด อาทิ การนําระบบบริหารคุณภาพ ISO 9001 มาใช้ในการดําเนินงานทั้งการซ่อมบํารุง และการปฏิบัติการเดินรถ และให้บริการอย่างต่อเนื่อง จนผ่านการรับรอง ISO 9001 : 2015 ขอบเขต : วิศวกรรมและซ่อมบํารุง และขอบเขต : งานปฏิบัติการเดินรถไฟฟ้า จาก BV ( Bureau Veritas ) , การดําเนินโครงการ Smile Station เพื่อเพิ่มประสิทธิภาพในการให้บริการของเจ้าหน้าที่ , การสร้างราวกั้นชานชาลา และแผ่นยางปิดช่องว่างระหว่างชานชาลากับประตูรถไฟฟ้า รวมถึงความเข้มงวดในมาตรการรักษาความปลอดภัย และมาตรการป้องกันการแพร่ระบาดของไวรัสโควิด-19 ที่บริษัทเน้นย้ําให้เจ้าหน้าที่ปฏิบัติอย่างเคร่งครัดเพื่อความปลอดภัยของผู้โดยสาร , การบํารุงรักษาสิ่งอํานวยความสะดวกภายในสถานีทั้งลิฟท์ และบันไดเลื่อนให้พร้อมใช้งานอยู่เสมอ , การเพิ่มช่องทางของสื่อประชาสัมพันธ์ให้สามารถเข้าถึงผู้โดยสารมากขึ้น , การมอบสิทธิพิเศษของบัตรโดยสารสมาร์ทพาส และกิจกรรมการตลาด โดยเฉพาะกิจกรรมส่งเสริมการตลาดออนไลน์ ที่ได้ปรับใช้ให้เข้ากับสถานการณ์การแพร่ระบาดโควิด-19 ซึ่งผู้โดยสารให้ความสนใจเป็นจํานวนมากไม่ว่ากิจกรรมวันเด็กออนไลน์ วันตรุษจีนออนไลน์ วันแห่งความรักออนไลน์ และวันสงกรานต์ออนไลน์ เป็นต้น อีกทั้งการให้บริการลูกค้าสัมพันธ์ที่พร้อมรับข้อร้องเรียน ข้อเสนอแนะ และเรื่องชมเชย ตลอด 24 ชั่วโมงทุกวัน ไม่มีวันหยุด และ Official Page สะดวกแก่ผู้ใช้บริการ ให้บริการด้วยความรวดเร็วในช่องทางการสื่อสาร
รัฐบาลไทย-ข่าวทำเนียบรัฐบาล-ปลัด วธ. บันทึกเทปการนำเสนอการส่งเสริมและขับเคลื่อนองค์กรคุณธรรมในระดับกระทรวง เวทีรับฟังความคิดเห็นต่อข้อเสนอเชิงยุทธศาสตร์และแนวทางการจัดทำแผนปฏิบัติการส่งเสริมคุณธรรมแห่งชาติ
วันอังคารที่ 24 สิงหาคม 2564
ปลัด วธ. บันทึกเทปการนําเสนอการส่งเสริมและขับเคลื่อนองค์กรคุณธรรมในระดับกระทรวง เวทีรับฟังความคิดเห็นต่อข้อเสนอเชิงยุทธศาสตร์และแนวทางการจัดทําแผนปฏิบัติการส่งเสริมคุณธรรมแห่งชาติ
บันทึกเทปการนําเสนอการส่งเสริมและขับเคลื่อนองค์กรคุณธรรมในระดับกระทรวง เวทีรับฟังความคิดเห็นต่อข้อเสนอเชิงยุทธศาสตร์และแนวทางการจัดทําแผนปฏิบัติการส่งเสริมคุณธรรมแห่งชาติ ฉบับที่ ๒
วันที่ ๒๔ สิงหาคม ๒๕๖๔ เวลา ๑๐.๐๐ น. นางยุพา ทวีวัฒนะกิจบวร ปลัดกระทรวงวัฒนธรรม บันทึกเทปการนําเสนอการส่งเสริมและขับเคลื่อนองค์กรคุณธรรมในระดับกระทรวง เวทีรับฟังความคิดเห็นต่อข้อเสนอเชิงยุทธศาสตร์และแนวทางการจัดทําแผนปฏิบัติการส่งเสริมคุณธรรมแห่งชาติ ฉบับที่ ๒ ณ ห้องประชุม ๒ ชั้น ๘ อาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-ดีอีเอส พบข่าวปลอมเงินกู้กลับมาชิงเรตติ้ง
วันอาทิตย์ที่ 22 พฤษภาคม 2565
ดีอีเอส พบข่าวปลอมเงินกู้กลับมาชิงเรตติ้ง
ดีอีเอส พบข่าวปลอมเงินกู้กลับมาชิงเรตติ้ง
ดีอีเอสสรุปสถานการณ์ข่าวปลอมรอบสัปดาห์พบข่าวปลอม“เงินกู้ได้ทุกอาชีพ”ผ่านแบงก์กรุงไทย-แอปเป๋าตังแท็คทีมชิง2อันดับแรกที่คนสนใจสูงสุด
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าสรุปผลการมอนิเตอร์และรับแจ้งข่าวปลอมประจําสัปดาห์ระหว่างวันที่13–19พ.ค. 65โดยศูนย์ต่อต้านข่าวปลอมพบจํานวนข้อความที่เข้ามา11,681,642ข้อความหลังการคัดกรองแล้วมีข้อความที่ต้องดําเนินการVerifyจํานวน 221ข้อความรวมจํานวนเรื่องที่ต้องดําเนินการตรวจสอบ122เรื่อง
สําหรับข่าวปลอมที่คนสนใจสูงสุด10อันดับมีดังนี้อันดับ1กรุงไทยเปิดสินเชื่อส่วนบุคคลแบบหมุนเวียนยืมได้100,000บาทผ่อนเดือนละ300บาทกู้ได้ทุกอาชีพอันดับ2แอปเป๋าตังให้กู้เงิน1หมื่นบาทลงทะเบียนได้ทุกอาชีพ อันดับ3กระเทียมดํามีฤทธิ์ใช้ป้องกันโรคมะเร็งในคนได้อันดับ4ดื่มน้ําต้มต้นไมยราบแทนน้ําเปล่าช่วยรักษาโรคมะเร็งเต้านมอันดับ5ไม่ต้องตรวจสภาพรถยนต์อายุเกิน7ปีและจักรยานยนต์อายุเกิน5ปีที่ตรอ.ก่อนเสียภาษี
อันดับ6ไทยเตรียมรับมือพายุไซโคลนตั้งแต่วันนี้- 20พ.ค. 65อันดับ7เตรียมรับมือพายุโคนีต่อจากพายุอัสนีอันดับ8เอาเล็บนิ้วหัวแม่มือจิกตรงร่องระหว่างปากและใต้จมูกช่วยอาการวูบหมดสติอันดับ9ลุกจากที่นอนกระทันหันทําให้กระดูกกะโหลกศีรษะแตกหัวใจหยุดเต้นและอันดับ10อันตรายจากการโทรทางไลน์ทําให้เกิดเนื้องอกในสมอง
“อย่างไรก็ตามถ้าดูภาพรวมของผลการตรวจสอบจากหน่วยงานที่เกี่ยวข้องซึ่งส่งกลับมาแล้ว53เรื่องในสัปดาห์นี้ พบว่าสัดส่วนเกือบ50%หรือจํานวน22ข่าวเป็นข่าวจริงถือว่าเป็นแนวโน้มที่ดีของการตระหนักรู้เท่าทันและรอบคอบของผู้บริโภคข่าวสารบนโซเชียลเมื่อเทียบกับอดีตที่ผ่านมาซึ่งสัดส่วนข่าวปลอมจะสูงกว่ามาก”นางสาวนพวรรณกล่าว
โดยข่าวเที่ตรวจสอบและมีการยืนยันแล้วว่าเป็นข่าวจริงได้แก่ข่าวพาณิชย์ขึ้นบัญชีคาร์ซีทเข้าWatch Listเพื่อป้องกันการฉวยโอกาสปรับราคาเกินควรฝ่าฝืนมีโทษหนักคุก7ปีปรับ1.4แสนบาทข่าวกระทรวงแรงงานเปิดรับสมัครคัดเลือกผู้ฝึกงานเทคนิคในประเทศญี่ปุ่น3ปีผ่านองค์กรIM Japanปี65 ข่าวรัฐบาลเตรียมตั้งธนาคารอุปกรณ์คนพิการเพื่อส่งเสริมอาชีพจังหวัดชายแดนใต้3จังหวัดและข่าวสธ.เตรียมลดระดับเตือนภัยโควิด-19เป็นระดับ2ปลายเดือนพ.ค. 65เป็นต้น
ทั้งนี้กระทรวงฯและศูนย์ต่อต้านข่าวปลอมต้องขอความร่วมมือประชาชนเมื่อได้รับข้อมูลผ่านโซเชียลอย่าเพิ่งหลงเชื่อในทันทีขอความร่วมมือไม่ส่งหรือแชร์ข้อมูลโดยสามารถแจ้งข้อมูลมายังศูนย์ฯเพื่อช่วยประสานงานกับหน่วยงานที่เกี่ยวข้องเพื่อตรวจสอบและยืนยันข้อเท็จจริงต่อไปและสามารถติดตามและแจ้งเบาะแสข่าวปลอมได้ผ่านช่องทางต่างๆดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87
*************
รัฐบาลไทย-ข่าวทำเนียบรัฐบาล-ปลัด วธ. เป็นประธานการประชุมผู้บริหารสำนักงานปลัดกระทรวงวัฒนธรรม (ส่วนกลางและส่วนภูมิภาค Conference) ครั้งที่ ๗/๒๕๖๔
วันพุธที่ 1 กันยายน 2564
ปลัด วธ.  เป็นประธานการประชุมผู้บริหารสํานักงานปลัดกระทรวงวัฒนธรรม (ส่วนกลางและส่วนภูมิภาค Conference) ครั้งที่ ๗/๒๕๖๔
การประชุมผู้บริหารสํานักงานปลัดกระทรวงวัฒนธรรม (ส่วนกลางและส่วนภูมิภาค Conference) ครั้งที่ ๗/๒๕๖๔ ผ่านระบบ Zoom ไปยังสํานักงานวัฒนธรรมจังหวัดทั่วประเทศ
วันที่ ๑ กันยายน ๒๕๖๔ เวลา ๑๓.๐๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานการประชุมผู้บริหารสํานักงานปลัดกระทรวงวัฒนธรรม (ส่วนกลางและส่วนภูมิภาค Conference) ครั้งที่ ๗/๒๕๖๔ ผ่านระบบ Zoom ไปยังสํานักงานวัฒนธรรมจังหวัดทั่วประเทศ โดยมีนายกิตติพันธ์ พานสุวรรณ รองปลัดกระทรวงวัฒนธรรม นายประสพ เรียงเงิน รองปลัดกระทรวงวัฒนธรรม นายกฤษฎา คงคะจันทร์ หัวหน้าผู้ตรวจราชการกระทรวงวัฒนธรรม ผู้บริหารสํานักงานปลัดกระทรวงวัฒนธรรม ข้าราชการ และเจ้าหน้าที่ที่เกี่ยวข้องเข้าร่วม ณ ศูนย์ประชุมกระทรวงวัฒนธรรม ชั้น ๘ อาคารวัฒนธรรมวิศิษฏ์ กระทรวงวัฒนธรรม
ทั้งนี้ ปลัด วธ. ได้มอบเกียรติบัตรบุคคลคุณธรรม : พอเพียง วินัย สุจริต จิตอาสา ของสํานักงานปลัดกระทรวงวัฒนธรรมและสํานักงานรัฐมนตรี ประจําปีงบประมาณ พ.ศ. ๒๕๖๔ โดยผลการตัดสินบุคคลคุณธรรม มีดังนี้ ๑. ด้านพอเพียง ได้แก่ นางสาวบรรพตี ไวยกาญจน์ นักวิเคราะห์นโยบายและแผนชํานาญการ กลุ่มพัฒนาระบบบริหาร ๒. ด้านวินัย ได้แก่ นายมานัด สัตตัง พนักงานขับรถยนต์ กองพิธีการศพที่ได้รับพระราชทาน ๓. ด้านสุจริต ได้แก่ นางสาวอัมพร ต้องชลวน นักวิชาการตรวจสอบภายในชํานาญการ กลุ่มตรวจสอบภายใน ๔. ด้านจิตอาสา ได้แก่ นางสาววัชนี พุ่มโมรี นักประชาสัมพันธ์ชํานาญการพิเศษ กองยุทธศาสตร์และแผนงาน
รัฐบาลไทย-ข่าวทำเนียบรัฐบาล-รฟม. ชวนช้อป ตลาดนัดเฉพาะกิจ ในวันที่ 4 - 10 เมษายน 2565
วันพฤหัสบดีที่ 31 มีนาคม 2565
รฟม. ชวนช้อป ตลาดนัดเฉพาะกิจ ในวันที่ 4 - 10 เมษายน 2565
เดินทางสะดวกด้วยรถไฟฟ้า MRT สายสีน้ําเงิน @สถานีศูนย์วัฒนธรรม (ทางออก 2) และ @ศูนย์การค้าเกตเวย์ แอท บางซื่อ
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม เตรียมจัดกิจกรรม “MRT Market ตลาดนัดผลิตภัณฑ์ชุมชน” ประจําปี 2565 โดยคัดเลือกร้านเด็ด ร้านดัง จากผู้ประกอบการในชุมชนตามแนวสายทางโครงการรถไฟฟ้าของ รฟม. มาร่วมจัดจําหน่ายสินค้าและอาหาร ณ บริเวณลานหน้าอาคารจอดแล้วจร สถานีรถไฟฟ้า MRT ศูนย์วัฒนธรรมแห่งประเทศไทย (ฝั่งประตูทางออกที่ 2) ในระหว่างวันที่ 4 - 8 เมษายน 2565 ตั้งแต่เวลา 08.00 น. - 20.00 น. ซึ่งภายในงานยังมีกิจกรรมที่น่าสนใจให้ผู้เข้าร่วมได้ลุ้นรับของรางวัลต่าง ๆ อีกมากมาย
นอกจากนี้ รฟม. ยังเตรียมจัดกิจกรรม “MRT Market Place” ซึ่งเป็นการรวบรวมร้านเด็ด ร้านดัง ประจําสถานีต่าง ๆ มารวมไว้ให้ผู้สนใจได้ช้อปสินค้าและอาหารในที่เดียว ทั้งยังสามารถร่วมสนุกกับกิจกรรมแจกของรางวัลน่าสนใจ อาทิ บัตรโดยสารรถไฟฟ้า MRT กระเป๋าผ้าพับได้ ฯลฯ ณ ศูนย์การค้า เกตเวย์ แอท บางซื่อ (ใกล้กับสถานีรถไฟฟ้า MRT บางโพ) ในระหว่างวันที่ 6 - 10 เมษายน 2565 ตั้งแต่เวลา 10.00 น. - 21.00 น.
ทั้งนี้ กิจกรรมดังกล่าวจัดขึ้นเพื่อเสริมสร้างโอกาสและสร้างรายได้ให้แก่ชุมชนตามแนวสายทางโครงการรถไฟฟ้าของ รฟม. รวมถึงผู้ประกอบการร้านค้าในสถานีรถไฟฟ้า อันเป็นการสร้างความสัมพันธ์อันดีระหว่างองค์กรกับชุมชน ตลอดจนผู้มีส่วนได้ส่วนเสียขององค์กร สามารถรับชมคลิปประชาสัมพันธ์กิจกรรมได้โดยสแกน QR Code ด้านล่าง ติดตามรายละเอียดและข้อมูลข่าวสาร รฟม. เพิ่มเติมได้ที่ เว็บไซต์ รฟม. (www.mrta.co.th) และเฟซบุ๊กแฟนเพจ: การรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
รัฐบาลไทย-ข่าวทำเนียบรัฐบาล-SME D Bank คึกคักใน “มหกรรมการเงิน ครั้งที่ 22” สุดปลื้มเอสเอ็มอีไทยตอบรับใช้บริการเติมทุนคู่พัฒนา
วันอาทิตย์ที่ 15 พฤษภาคม 2565
SME D Bank คึกคักใน “มหกรรมการเงิน ครั้งที่ 22” สุดปลื้มเอสเอ็มอีไทยตอบรับใช้บริการเติมทุนคู่พัฒนา
กรรมการผู้จัดการ SME D Bank เดินทางมาให้กําลังใจเจ้าหน้าที่ธนาคาร พร้อมให้คําปรึกษาแก่ผู้ประกอบการเอสเอ็มอีไทยที่เข้าใช้บริการเติมทุนและพัฒนาจาก SME D Bank ที่มาร่วมออกบูทในงานมหกรรมการเงิน ครั้งที่ 22 (Money Expo 2022) อย่างคึกคัก
วันนี้ (14 พฤษภาคม 2565) นางสาวนารถนารี รัฐปัตย์ กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank เดินทางมาให้กําลังใจเจ้าหน้าที่ธนาคาร พร้อมให้คําปรึกษาแก่ผู้ประกอบการเอสเอ็มอีไทยที่เข้าใช้บริการเติมทุนและพัฒนาจาก SME D Bank ที่มาร่วมออกบูทในงานมหกรรมการเงิน ครั้งที่ 22 (Money Expo 2022) อย่างคึกคัก ในโอกาสนี้ นายสันติ วิริยะรังสฤษฎ์ ประธานจัดงานมหกรรมการเงิน ให้เกียรติเยี่ยมชมบูทของ SME D Bank ด้วย ทั้งนี้ บูทของ SME D Bank ในงานมหกรรมการเงิน ครั้งที่ 22 อยู่ที่หมายเลข L4 ให้บริการถึงวันที่15 พฤษภาคม 2565 นี้ ณ อาคารชาเลนเจอร์ 2-3 อิมแพ็ค เมืองทองธานี โดยเตรียมโปรโมชั่นพิเศษไว้บริการเอสเอ็มอีไทย เช่น “สินเชื่อ 3D” อัตราดอกเบี้ยเริ่มต้น 4.5 % ต่อปี วงเงินกู้สูงสุด 50 ล้านบาท ผ่อนนาน 10 ปี และ “สินเชื่อ SMEs Re-Start” สนับสนุนเอสเอ็มอีธุรกิจท่องเที่ยวและเกี่ยวเนื่อง ดอกเบี้ยเริ่มต้น 5.5 % ต่อปี วงเงินกู้สูงสุด 5 ล้านบาท ผ่อนนาน 10 ปี และปลอดชําระเงินต้นสูงสุด 24 เดือน ด้านงานพัฒนา มอบสิทธิเข้าร่วมกิจกรรมยกระดับพัฒนาธุรกิจ ช่วยเพิ่มรายได้ ขยายตลาด ฟรี พิเศษ! ยื่นขอสินเชื่อภายในงาน รับบัตร STARBUCKS CARD มูลค่า 200 บาท (จํานวนจํากัด) หรือลงทะเบียนรับคําปรึกษาแนะนําสินเชื่อ รับ Gift Set “SME D Gift ดูแลด้วยใจ”
รัฐบาลไทย-ข่าวทำเนียบรัฐบาล-ขสมก. ขยายเวลาเดินรถ - เพิ่มเที่ยววิ่ง แก้ไขปัญหาผู้ใช้บริการตกค้างในเส้นทาง
วันพฤหัสบดีที่ 2 กันยายน 2564
ขสมก. ขยายเวลาเดินรถ - เพิ่มเที่ยววิ่ง แก้ไขปัญหาผู้ใช้บริการตกค้างในเส้นทาง
องค์การขนส่งมวลชนกรุงเทพ (ขสมก.) กระทรวงคมนาคม ปรับแผนการเดินรถโดยสาร เพื่อแก้ไขปัญหาผู้ใช้บริการตกค้างในเส้นทาง โดยปล่อยรถโดยสารคันสุดท้าย ออกจากท่าปลายทาง เวลา 21.00 น.
องค์การขนส่งมวลชนกรุงเทพ (ขสมก.) กระทรวงคมนาคม ปรับแผนการเดินรถโดยสาร เพื่อแก้ไขปัญหาผู้ใช้บริการตกค้างในเส้นทาง โดยปล่อยรถโดยสารคันสุดท้าย ออกจากท่าปลายทาง เวลา 21.00 น. รวมทั้งเพิ่มเที่ยววิ่ง วันธรรมดา 22,000 เที่ยว/วัน และวันหยุดวันเสาร์ - วันอาทิตย์ 18,000 - 20,000 เที่ยว/วัน
นางพนิดา ทองสุข รองผู้อํานวยการฝ่ายบริหาร รักษาการแทน ผู้อํานวยการองค์การขนส่งมวลชนกรุงเทพ เปิดเผยว่า ตามที่ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด - 19) หรือ ศบค. มีมติผ่อนคลายกิจการกิจกรรมบางส่วน ให้สามารถดําเนินการได้ เช่น ร้านอาหาร ห้างสรรพสินค้า เป็นต้น ตั้งแต่วันที่ 1 กันยายน 2564 ส่งผลให้ประชาชนออกมาใช้บริการระบบขนส่งสาธารณะเป็นจํานวนมาก ในส่วนของ ขสมก. ได้มีการจํากัดจํานวนผู้ใช้บริการรถโดยสารประจําทางทุกคัน ไม่ให้เกินร้อยละ 75 ของความจุผู้ใช้บริการ ตามที่กําหนดไว้ในใบอนุญาต ตั้งแต่วันที่ 1 กันยายน 2564 เป็นต้นไป หรือจนกว่าจะมีคําสั่งเปลี่ยนแปลงเป็นอย่างอื่น รวมทั้ง ได้มีการเพิ่มเที่ยววิ่ง เพื่อให้สอดคล้องกับจํานวนผู้ใช้บริการที่เพิ่มขึ้น อย่างไรก็ตาม เมื่อวันที่ 1 กันยายนที่ผ่านมา ปรากฏว่า สื่อมวลชนได้นําเสนอข่าวกรณีมีประชาชนผู้ใช้บริการจํานวนมาก ตกค้างในเส้นทาง ในช่วงเวลาประมาณ 20.00 น. ดังนั้น ขสมก. จึงได้มีการปรับแผนการเดินรถ เพื่อแก้ไขปัญหาดังกล่าว ดังนี้
1. ขยายเวลาการปล่อยรถโดยสารคันสุดท้าย ออกจากท่าปลายทาง จากเดิม เวลา 20.00 น. เป็นเวลา 21.00 น. พร้อมปรับเพิ่มความถี่ ในช่วงการปล่อยรถ 3 คันสุดท้ายให้มีระยะห่างกัน 5 - 10 นาที ซึ่งรถโดยสาร 3 คันสุดท้าย จะติดป้ายข้อความบ่งชี้บริเวณหน้ารถโดยสาร ดังนี้
1.1 เหลือรถ 2 คันสุดท้าย
1.2 เหลือรถ 1 คันสุดท้าย
1.3 รถคันสุดท้าย
2. เพิ่มเที่ยววิ่งรถโดยสาร วันธรรมดา 22,000 เที่ยว/วัน วันเสาร์ - วันอาทิตย์ 18,000 - 20,000 เที่ยว/วัน หรือจัดเดินรถให้สอดคล้องกับความต้องการใช้บริการของประชาชนในแต่ละช่วงเวลา
3. ให้บริการรถโดยสาร ตั้งแต่เวลา 05.00 - 21.00 น. (เวลา 21.00 น. คือ เวลาที่รถโดยสารคันสุดท้าย ออกจากท่าปลายทาง) ตั้งแต่บัดนี้เป็นต้นไป หรือจนกว่าจะมีคําสั่งเปลี่ยนแปลงเป็นอย่างอื่น โดยเพิ่มความถี่ในการปล่อยรถ ช่วงเวลาเร่งด่วนเช้า (05.00 - 08.00 น.) และช่วงเวลาเร่งด่วนเย็นถึงเวลาก่อนรถโดยสารหยุดให้บริการ (16.00 - 22.00 น.) ให้มีระยะห่างกันไม่เกิน 5 - 10 นาที หรือจัดเดินรถให้สอดคล้องกับความต้องการใช้บริการของประชาชน
ทั้งนี้ ขอความร่วมมือผู้ใช้บริการปฏิบัติตามมาตรการเว้นระยะห่างทางสังคม (Social Distancing) อย่างเคร่งครัด เพื่อป้องกันการแพร่ระบาดของโรคติดเชื้อไวรัส COVID-19 ได้แก่ การสวมหน้ากากอนามัยทุกครั้งขณะใช้บริการรถโดยสาร นั่งหรือยืนตามจุดที่กําหนด กรณีผู้ใช้บริการเต็มจะต้องรอใช้บริการรถโดยสารคันถัดไป รวมทั้ง ขอความร่วมมือผู้ใช้บริการเตรียมตัวกลับบ้าน ก่อนเวลา 19.00 น. เพื่อลดความแออัดของผู้ใช้บริการบนรถโดยสาร ในช่วงเวลาก่อนรถโดยสารหยุดให้บริการ (21.00 - 22.00 น.) ซึ่งจะทําให้การดําเนินการตามมาตรการเว้นระยะห่างทางสังคมบนรถโดยสาร เป็นไปอย่างมีประสิทธิภาพ
รัฐบาลไทย-ข่าวทำเนียบรัฐบาล-รมว.สุชาติ – รองนายกฯ อนุทิน ร่วมเปิดสวนกีฬากมล เอฟบีที เป็นแลนด์มาร์คออกกำลังกายแห่งใหม่ย่านหนองจอก
วันพฤหัสบดีที่ 28 เมษายน 2565
รมว.สุชาติ – รองนายกฯ อนุทิน ร่วมเปิดสวนกีฬากมล เอฟบีที เป็นแลนด์มาร์คออกกําลังกายแห่งใหม่ย่านหนองจอก
รมว.สุชาติ – รองนายกฯ อนุทิน ร่วมเปิดสวนกีฬากมล เอฟบีที เป็นแลนด์มาร์คออกกําลังกายแห่งใหม่ย่านหนองจอก
เมื่อวันที่28เมษายน2565นายสุชาติชมกลิ่นรัฐมนตรีว่าการกระทรวงแรงงานพร้อมด้วยนายอนุทินชาญวีรกูลรองนายกรัฐมนตรีและรัฐมนตรีว่าการกระทรวงสาธารณสุขร่วมเป็นประธานในพิธีเปิด“สวนกีฬากมลเอฟบีที”เพื่อให้เป็นสถานที่ออกกําลังกายและแลนด์มาร์คแห่งใหม่ของพี่น้องประชาชนทุกเพศวัยโดยมีคุณกมลโชคไพบูลย์กิจและคุณปวีณาโชคไพบูลย์กิจประธานและกรรมการบริษัทโรงงานฟุตบอลล์ไทยสปอร์ตติ้งกู๊ดส์จํากัดพร้อมด้วยผู้บริหารเอฟบีทีให้การต้อนรับนายสุรชัยชัยตระกูลทองผู้ช่วยรัฐมนตรีประจํากระทรวงแรงงานนางธิวัลรัตน์อังกินันทน์ที่ปรึกษารัฐมนตรีว่าการกระทรวงแรงงานนายสุเทพชิตยวงษ์เลขานุการรัฐมนตรีว่าการกระทรวงแรงงานนางเธียรรัตน์นะวะมะวัฒน์โฆษกกระทรวงแรงงาน(ฝ่ายการเมือง)พร้อมด้วยผู้บริหารระดับสูงกระทรวงแรงงานเข้าร่วมในครั้งนี้ด้วยณสวนกีฬากมลเอฟบีทีเขตหนองจอกกรุงเทพมหานครนายสุชาติกล่าวว่าผมมีความยินดีเป็นอย่างยิ่งที่ได้มาร่วมพิธีเปิดสวนกีฬากมลเอฟบีทีในครั้งนี้ซึ่งสวนกีฬากมลเอฟบีทีแห่งนี้จะเป็นอีกหนึ่งกําลังที่จะช่วยผลักดันและพัฒนาศักยภาพของพี่น้องประชาชนให้หันมาเล่นกีฬากันมากขึ้นนอกจากนี้สวนกีฬาดังกล่าวถือได้ว่าเป็นแลนด์มาร์คแห่งใหม่ที่จะรองรับไลฟ์สไตล์ของคนเมืองได้เป็นอย่างดีเพราะมีความหลากหลายของชนิดกีฬาเล่นได้ตั้งแต่เด็กอายุ2ขวบถึงคนสูงวัยที่รักในการออกกําลังกายโอกาสนี้รมว.แรงงานยังได้มอบใบประกาศเกียรติคุณแก่บริษัทโรงงานฟุตบอลล์ไทยสปอร์ตติ้งกู๊ดส์จํากัดที่เป็นสถานประกอบการให้ความร่วมมือส่งเสริมและสนับสนุนภารกิจของสํานักงานประกันสังคม
นายสุชาติกล่าวต่อว่าขอชื่นชมคุณกมลและคุณปวีณาโชคไพบูลย์กิจผู้บริหารของเอฟบีทีที่อยู่เบื้องหลังความสําเร็จของนักกีฬาและวงการกีฬาไทยมาอย่างยาวนานกว่า60ปีไม่ใช่แค่พัฒนาเสื้อผ้าและอุปกรณ์กีฬาไทยออกสู่สายตานานาชาติเท่านั้นแต่ท่านยังเล็งเห็นถึงความสําคัญของการดูแลสุขภาพคนไทยให้ได้ออกกําลังกายรวมถึงพัฒนาความสามารถและศักยภาพของตัวเองเพื่อก้าวไปสู่กีฬาอาชีพได้เพราะสนามกีฬาแห่งนี้ได้มาตรฐานและได้รับการรับรองจากสหพันธ์นานาชาติและขอขอบคุณเอฟบีทีที่ได้พัฒนาวงการกีฬาให้เดินหน้าต่อไป
“ในวันนี้กระทรวงแรงงานขอขอบคุณผู้ใหญ่ใจดีอย่างบริษัทโรงงานฟุตบอลล์ไทยหรือเอฟบีทีที่ให้การสนับสนุนความร่วมมือกับนโยบายภาครัฐด้วยดีตลอดมาการเปิดสวนกีฬากมลเอฟบีทีแห่งนี้ถือเป็นการเปิดพื้นที่สาธารณะให้พี่น้องประชาชนพี่น้องผู้ใช้แรงงานได้มีโอกาสเข้ามาใช้พื้นที่ส่วนนี้ให้เกิดประโยชน์ในการทํากิจกรรมต่างๆร่วมกันโดยเฉพาะเป็นสถานที่ออกกําลังกายและนันทนาการแห่งใหม่ให้แก่ผู้คนทุกเพศทุกวัยเพื่อสร้างความเข้มแข็งให้แก่ร่างกายและจิตใจรวมทั้งเป็นการสร้างภูมิคุ้มกันต่อสู้กับการแพร่ระบาดของโควิด-19ได้อีกด้วย”นายสุชาติกล่าวตอนท้าย
+++++++++++++++++++
กองเผยแพร่และประชาสัมพันธ์
28เมษายน2565
รัฐบาลไทย-ข่าวทำเนียบรัฐบาล-รมว.แรงงาน ชื่นชม เชิดชูเกียรติ 1,306 สถานประกอบกิจการดีเด่น ด้านแรงงานสัมพันธ์และสวัสดิการแรงงาน ประจำปี 2564
วันศุกร์ที่ 2 กรกฎาคม 2564
รมว.แรงงาน ชื่นชม เชิดชูเกียรติ 1,306 สถานประกอบกิจการดีเด่น ด้านแรงงานสัมพันธ์และสวัสดิการแรงงาน ประจําปี 2564
ที่มีระบบบริหารจัดการด้านแรงงานสัมพันธ์และสวัสดิการแรงงานที่ดี ฟันฝ่าอุปสรรควิกฤตโควิด-19 ทําให้สถานประกอบกิจการดําเนินกิจการอยู่ได้  จนได้รับรางวัลสถานประกอบกิจการดีเด่นด้านแรงงานสัมพันธ์และสวัสดิการแรงงาน ประจําปี 2564
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า กระทรวงแรงงานได้มอบให้กรมสวัสดิการและคุ้มครองแรงงาน จัดโครงการส่งเสริมสถานประกอบกิจการให้มีระบบบริหารจัดการที่ดีด้านแรงงานสัมพันธ์และสวัสดิการแรงงาน ประจําปี 2564 ซึ่งเป็นกิจกรรมหนึ่งในการลดปัญหาความขัดแย้งด้านแรงงานที่อาจเกิดขึ้น โดยสนับสนุนให้นายจ้างและลูกจ้างร่วมกันพัฒนาระบบการบริหารจัดการด้านแรงงานสัมพันธ์และสวัสดิการแรงงานในสถานประกอบกิจการ ซึ่งส่งผลให้ลูกจ้างมีคุณภาพชีวิตที่ดี มีความมั่นคงและมีความสุขในการทํางาน นายจ้างได้ผลผลิตสูงสร้างความเชื่อมั่นให้นักลงทุนในและต่างประเทศ กระตุ้นเศรษฐกิจภาพรวมของประเทศ โดยในปี 2564 มีการประเมินในเรื่องของความร่วมมือกันระหว่างนายจ้างและลูกจ้าง โดยใช้กลไกของสหภาพแรงงานหรือคณะกรรมการสวัสดิการแรงงานในสถานประกอบกิจการมาดําเนินการป้องกันและแก้ไขปัญหาโรคติดเชื้อไวรัสโคโรนา 2019 ด้วย จึงขอชื่นชมและขอยกย่องเชิดชูเกียรติสถานประกอบกิจการที่ผ่านการพิจารณาตัดสินได้รับรางวัลสถานประกอบกิจการดีเด่นด้านแรงงานสัมพันธ์และสวัสดิการแรงงาน ประจําปี 2564 ทั้ง 1,306 แห่ง
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน กล่าวเพิ่มเติมว่า ในปีนี้ มีสถานประกอบกิจการทั่วประเทศเข้าร่วมโครงการฯ จํานวนทั้งสิ้น 1,339 แห่ง และผ่านเกณฑ์การพิจารณาได้รับรางวัล จํานวน 1,306 แห่ง โดยแบ่งเป็นประเภทรางวัลเกียรติยศสูงสุด 15-19 ปีติดต่อกัน จํานวน 101 แห่ง รางวัลเกียรติยศ 10-14 ปีติดต่อกัน จํานวน 203 แห่ง รางวัลเชิดชูเกียรติ 5-9 ปีติดต่อกัน จํานวน 431 แห่ง รางวัลระดับประเทศ 1-4 ปี จํานวน 530 แห่ง และรางวัลระดับจังหวัด จํานวน 41 แห่ง ซึ่งสถานประกอบกิจการที่ผ่านเกณฑ์การตัดสินได้รับรางวัลในพื้นที่กรุงเทพมหานครจะเข้ารับรางวัลในงาน Thailand Labour Management Excellence Award 2021 ที่จะจัดขึ้นในช่วงต้นเดือนกันยายน 2564 สําหรับสถานประกอบกิจการที่ผ่านเกณฑ์การตัดสินได้รับรางวัลในส่วนภูมิภาค กรมจะจัดส่งโล่รางวัลและเกียรติบัตรให้สํานักงานสวัสดิการและคุ้มครองแรงงานจังหวัด มอบให้กับสถานประกอบกิจการต่อไป ทั้งนี้สามารถดาวน์โหลดประกาศผลรางวัลฯ ได้ที่ https://www.labour.go.th หรือ http://relation.labour.go.th
รัฐบาลไทย-ข่าวทำเนียบรัฐบาล-กยศ. ร่วมจัดมหกรรมไกล่เกลี่ยหนี้จังหวัดอุดรธานี วันที่ 10 มิ.ย. 65 ผู้ร่วมงานจะไม่ถูกดำเนินคดี
วันพุธที่ 8 มิถุนายน 2565
กยศ. ร่วมจัดมหกรรมไกล่เกลี่ยหนี้จังหวัดอุดรธานี วันที่ 10 มิ.ย. 65 ผู้ร่วมงานจะไม่ถูกดําเนินคดี
กยศ. ร่วมกับกรมคุ้มครองสิทธิและเสรีภาพ และกรมบังคับคดี จัดมหกรรมไกล่เกลี่ยหนี้สินครัวเรือน จ.อุดรธานี ในวันศุกร์ที่ 10 มิ.ย.2565 เชิญชวนผู้กู้ยืมเข้าร่วมงานเพื่อไกล่เกลี่ยก่อนฟ้องและหลังฟ้องซึ่งผู้กู้ยืมที่เข้าร่วมงานจะไม่ถูกดําเนินคดี
กองทุนเงินให้กู้ยืมเพื่อการศึกษา (กยศ.) ร่วมกับกรมคุ้มครองสิทธิและเสรีภาพ และกรมบังคับคดี จัดมหกรรมไกล่เกลี่ยหนี้สินครัวเรือน จังหวัดอุดรธานี ในวันศุกร์ที่ 10 มิถุนายน 2565 ณ ศูนย์ประชุมและจัดแสดงสินค้านานาชาติ มณฑาทิพย์ ฮอลล์ ขอเชิญชวนผู้กู้ยืมเข้าร่วมงานเพื่อไกล่เกลี่ยก่อนฟ้องและหลังฟ้องซึ่งผู้กู้ยืมที่เข้าร่วมงานจะไม่ถูกดําเนินคดี
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา (กยศ.) เปิดเผยว่า “กองทุนเงินให้กู้ยืมเพื่อการศึกษา ขอเชิญชวนผู้กู้ยืมเข้าร่วมงานมหกรรมไกล่เกลี่ยหนี้สินครัวเรือน จังหวัดอุดรธานี ในวันศุกร์ที่ 10 มิถุนายน 2565 ณ ศูนย์ประชุมและจัดแสดงสินค้านานาชาติ มณฑาทิพย์ ฮอลล์ จังหวัดอุดรธานี โดยกองทุนได้ร่วมกับกรมคุ้มครองสิทธิและเสรีภาพ และกรมบังคับคดี กระทรวงยุติธรรม ในการจัดงานไกล่เกลี่ยหนี้เพื่อเป็นการช่วยเหลือและบรรเทาความเดือดร้อนของผู้กู้ยืมเงินที่ได้รับผลกระทบทางเศรษฐกิจจากสถานการณ์การแพร่ระบาดของโรคติดเชื้อไวรัสโคโรนา 2019 ทําให้ผู้กู้ยืมเงินบางส่วนขาดรายได้และผิดนัดชําระหนี้ จนนําไปสู่การฟ้องร้องดําเนินคดีหรือถูกบังคับคดีตามกฎหมาย กลุ่มเป้าหมายของกองทุน ได้แก่ ผู้กู้ยืมกลุ่มที่ค้างชําระหนี้ ที่ถูกบอกเลิกสัญญาและกําลังจะถูกฟ้อง และผู้กู้ยืมกลุ่มที่จะถูกบังคับคดี หากผู้กู้ยืมเข้ากระบวนการไกล่เกลี่ย กองทุนก็จะไม่จําเป็นต้องดําเนินคดี ซึ่งจะลดภาระค่าใช้จ่ายของกองทุน และนอกจากผู้กู้ยืมที่เข้าสู่กระบวนการไกล่เกลี่ยจะไม่ถูกดําเนินคดีแล้ว ผู้กู้ยืมจะได้รับส่วนลดเบี้ยปรับ รวมทั้งได้รับโอกาสในการขยายระยะเวลาผ่อนชําระได้ถึงอายุ 65 ปี เพื่อให้ผู้กู้ยืมสามารถกลับเข้ามาสู่ระบบการชําระหนี้ให้เป็นปกติ และเมื่อร่างพระราชบัญญัติกองทุนเงินให้กู้ยืมเพื่อการศึกษา (ฉบับที่...) พ.ศ. .... ที่อยู่ระหว่างการขอแก้ไขมีผลบังคับใช้ กองทุนจะมีอํานาจในการปลดภาระผู้ค้ําประกัน โดยกองทุนมีหลักการว่าจะยกเลิกการค้ําประกันของผู้ค้ําประกัน เมื่อผู้กู้ยืมได้ผ่อนชําระเงินต้นมาแล้วร้อยละ 25 ของเงินต้นที่ค้างชําระอีกด้วย
ทั้งนี้ ผู้กู้ยืมสามารถลงทะเบียนเข้าร่วมงานล่วงหน้าและดาวน์โหลดแอปพลิเคชัน กยศ. Connect เพื่อรับสิทธิขอไกล่เกลี่ยฯ ได้ที่ QRcode ด้านล่างหรือทางเว็บไซต์ www.studentloan.or.th หรือสอบถามเพิ่มเติมได้ที่ไลน์บัญชีทางการ กยศ. หรือโทรศัพท์หมายเลข 0 2016 4888” ผู้จัดการกองทุนฯ กล่าวในที่สุด
รัฐบาลไทย-ข่าวทำเนียบรัฐบาล-​จ่ายแน่! เงินช่วยเหลือพิเศษเพื่อการยังชีพผู้สูงอายุที่มีรายได้น้อย กรกฎาคมนี้
วันศุกร์ที่ 24 มิถุนายน 2565
​จ่ายแน่! เงินช่วยเหลือพิเศษเพื่อการยังชีพผู้สูงอายุที่มีรายได้น้อย กรกฎาคมนี้
​จ่ายแน่! เงินช่วยเหลือพิเศษเพื่อการยังชีพผู้สูงอายุที่มีรายได้น้อย กรกฎาคมนี้
วันที่ 24 มิถุนายน 2565 นางสาวรัชดา ธนาดิเรก รองโฆษกประจําสํานักนายกรัฐมนตรี ชี้แจงผู้สื่อข่าวต่อประเด็นการจ่ายเงินช่วยเหลือพิเศษเพื่อการยังชีพแก่ผู้สูงอายุที่ได้รับสิทธิในโครงการลงทะเบียนเพื่อสวัสดิการแห่งรัฐ เพื่อบรรเทาผลกระทบจากค่าครองชีพ กรอบวงเงิน 8.38 พันล้านบาท สําหรับผู้สูงอายุ 10.9 ล้านคน ระยะเวลา 6 เดือน ตั้งแต่เดือนเมษายน – กันยายน 2565 เฉลี่ยรายละ 100-250 บาท ตามช่วงอายุ ซึ่งคณะรัฐมนตรีได้เห็นชอบในหลักการไปแล้วนั้น โดยให้ความชัดเจนว่า ขณะนี้อยู่ในขั้นการเสนอขออนุมัติงบกลาง ปี 2565 จากคณะรัฐมนตรี ทางกรมบัญชีกลางคาดว่าจะสามารถโอนเงินช่วยเหลือถึงมือผู้สูงอายุในช่วงกรกฎาคมนี้ ที่จะครอบคลุมเงินช่วยเหลือย้อนหลังตั้งแต่เดือน เมษายน-กรกฎาคม และจะทยอยอีกสองงวดที่เหลือในรอบเดือนต่อๆไป
สําหรับการจ่ายเงินช่วยเหลือเพื่อการยังชีพในครั้งนี้ จะจ่ายเพิ่มจากเบี้ยยังชีพผู้สูงอายุเป็นรายเดือนตามช่วงอายุ เป็นระยะเวลา 6เดือน กล่าวคือ (1) อายุ 60 -69 ปี รับเบี้ยยังชีพผู้สูงอายุ 600 บ./เดือน รับเงินช่วยเหลือพิเศษเพิ่ม 100 บ./เดือน รวมเป็น 700 บ./เดือน (2) อายุ 70 -79 ปี รับเบี้ยยังชีพผู้สูงอายุ 700 บ./เดือน รับเงินช่วยเหลือพิเศษเพิ่ม 150 บ./เดือน รวมเป็น 850 บ./เดือน (3)อายุ 80 -89 ปี รับเบี้ยยังชีพผู้สูงอายุ 800 บ./เดือน รับเงินช่วยเหลือพิเศษเพิ่ม 200 บ./เดือน รวมเป็น 1,000 บ./เดือน และ (4) อายุ 90 ปีขึ้นไป รับเบี้ยยังชีพผู้สูงอายุ 1,000บ./เดือน รับเงินช่วยเหลือพิเศษเพิ่ม 250 บาท/เดือน รวมเป็น 1,250บ./เดือน
............................
รัฐบาลไทย-ข่าวทำเนียบรัฐบาล-โฆษกรัฐบาล เผยครม เห็นชอบร่าง พ.ร.บ. กองทุนเงินให้กู้ยืมเพื่อการศึกษา (ฉบับที่ ..) พ.ศ. .... แก้ไขเพิ่มเติม
วันอังคารที่ 21 ธันวาคม 2564
โฆษกรัฐบาล เผยครม  เห็นชอบร่าง พ.ร.บ. กองทุนเงินให้กู้ยืมเพื่อการศึกษา (ฉบับที่ ..) พ.ศ. .... แก้ไขเพิ่มเติม
​โฆษกรัฐบาล เผยครม  เห็นชอบร่าง พ.ร.บ. กองทุนเงินให้กู้ยืมเพื่อการศึกษา (ฉบับที่ ..) พ.ศ. .... แก้ไขเพิ่มเติม ให้ คกก. กยศ. อาจให้ทุนการศึกษาแทนการให้กู้ยืม ในสาขาที่คาดแคลนหรือสาขาที่มุ่งส่งเสริมเป็นพิเศษ  "นายก ฯ" สั่งมอบเป็นของขวัญนักเรียน/นักศึกษ
วันนี้ 21 ธ.ค. 64 นายธนกร วังบุญคงชนะ โฆษกประจําสํานักนายกรัฐมนตรี เผย คณะรัฐมนตรีมีมติเห็นชอบร่างพระราชบัญญัติกองทุนเงินให้กู้ยืมเพื่อการศึกษา (ฉบับที่ ..) พ.ศ. .... ซึ่งมีสาระสําคัญเป็นการแก้ไขเพิ่มเติมพระราชบัญญัติกองทุนเงินให้กู้ยืมเพื่อการศึกษา (กยศ.) โดยกําหนดให้คณะกรรมการ กยศ. อาจให้ทุนการศึกษาแทนการให้กู้ยืมเพื่อการศึกษาได้ ในกรณีในสาขาวิชาขาดแคลนหรือสาขาวิชาที่กองทุนมุ่งส่งเสริมเป็นพิเศษ รวมทั้งแก้ไขเพิ่มเติมบทบัญญัติเกี่ยวกับหน้าที่และอํานาจของคณะกรรมการ กยศ. ตลอดจนแก้ไขเพิ่มเติมบทบัญญัติเกี่ยวกับการให้กู้ยืมเพื่อการศึกษา และการชําระเงินคืน กยศ. ตามที่สํานักงานคณะกรรมการกฤษฎีกาเสนอ (สคก.) จะขยายโอกาสในการเข้าถึงเงินกู้ยืมเพื่อการศึกษาให้แก่นักเรียน/นักศึกษาที่ขาดแคลนทุนทรัพย์ และปรับเปลี่ยนการดําเนินงานของกองทุนให้กู้ยืมเพื่อการศึกษามีความคล่องตัวยิ่งขึ้น รวมทั้งยังจะมีกลไกให้ผู้กู้ยืมสามารถชํานะเงินคืนกองทุนได้มากขึ้น
การแก้ไขเพิ่มเติมพรบ. กองทุนเงินให้กู้ยืมเพื่อการศึกษา พ.ศ. 2560 เพิ่มนิยาม "นักเรียน/นักศึกษาและสถานศึกษา รองรับการศึกษาในรูปแบบที่แตกต่าง รวมทั้งเพิ่มเติมวัตถุประสงค์ให้ คณะกรรมการ กยศ. อาจให้ "ทุนการศึกษาแทนการให้เงินกู้ยืมเพื่อการศึกษาได้" รวมทั้งการแก้ไขเพิ่มเติมบทบัญญัติคณะกรรมการ กยศ. เพิ่มเติมหน้าที่และอํานาจให้คณะอนุกรรมการ ฯ กําหนดลักษณะของนักเรียนหรือนักศึกษา ซึ่งขาดแคลนทุนทรัพย์โดยให้คํานึงถึงรายได้ และรายจ่ายของครอบครัวว่าเพียงพอต่อการให้การศึกษาแก่นักเรียนหรือนักศึกษามากน้อยเพียงใด
พร้อมแก้ไขเพิ่มเติมบทบัญญัติเกี่ยวกับการชําระเงินคืน กยศ. โดยวิธีการผ่อนชําระและระยะเวลาการผ่อนชําระเงินคืนกองทุนให้ยืดหยุ่นขึ้น ผู้กู้ยืมเงินมีสิทธิเลือกชําระเงินกู้ยืมคืนทั้งจํานวนหรือผ่อนชําระได้ รวมทั้งให้คณะกรรมการ กยศ. สามารถกําหนดมาตรการจูงใจเพื่อให้ผู้กู้ยืมเงินไม่ผิดนัดชําระหนี้หรือชําระหนี้ครบถ้วนรวมทั้งกําหนดหลักเกณฑ์ วิธืการ และเงื่อนไขเกี่ยวกับการให้เงินกู้ยืมและการชําระเงินคืนกองทุน เช่น ผู้กู้ยืมสามารภกู้ยืมเงินโคยไม่ต้องมี  ผู้ค้ําประกัน (ผู้ค้ําประกันเฉพาะที่จําเป็น) ลําดับการตัดชําระเงิน โดยเรียงจาก เงินต้น ดอกเบี้ย และเงินเพิ่ม ปรับรูปแบบการผ่อนชําระที่ยืดหยุ่น อาจเป็นรายเดือน รายไตรมาส รายปี เป็นต้น ทั้งนี้เพื่อช่วยลดความเหลื่อมล้ํา สร้างความเป็นธรรมและสอดคล้องกับความสามารถในการชําระหนี้มากยิ่งขึ้น
นายธนกร กล่าวว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ตั้งใจจะมอบ ร่าง พ.ร.บ. กองทุนเงินให้กู้ยืมเพื่อการศึกษา (ฉบับที่ ..) พ.ศ. ....  โดยให้สามารถนําบทบัญญัติแก้ไขเพิ่มเติมในครั้งนี้ มาบังคับใช้แก่ผู้กู้ยืมเงินและผู้ค้ําประกันไว้แล้ว ก่อนวันที่พระราชบัญญัตินี้ใช้บังคับ เพื่อให้เป็นของขวัญปีใหม่จากนายกรัฐมนตรี ส่งมอบให้กับนักเรียน นักศึกษา ทั่วประเทศ
รัฐบาลไทย-ข่าวทำเนียบรัฐบาล-รมว.สุชาติ ช่วยหนุ่มเพชรบูรณ์ ฝึกเป็นช่างตัดผมพร้อมมอบอุปกรณ์เปิดร้าน
วันพฤหัสบดีที่ 30 มิถุนายน 2565
รมว.สุชาติ ช่วยหนุ่มเพชรบูรณ์ ฝึกเป็นช่างตัดผมพร้อมมอบอุปกรณ์เปิดร้าน
รมว.สุชาติ ห่วงใยนายสุระชัย ไชยบาล หนุ่มตกงานที่เพชรบูรณ์ มอบกรมพัฒนาฝีมือแรงงาน ฝึกอาชีพช่างตัดผมชายเบื้องต้น เตรียมต่อยอดตัดผมชายสไตล์วินเทจ พร้อมมอบเครื่องมือ อุปกรณ์เปิดร้านตัดผมหลังฝึกจบ
รัฐบาลไทย-ข่าวทำเนียบรัฐบาล-ศธ. ดีเดย์ ! ฉีดวัคซีนเด็ก/เยาวชน 29 จังหวัดสีแดงเข้ม โดยนายกฯ จะร่วม Kick off ฉีดวัคซีน เด็กปลอดภัย เรียนอุ่นใจ ต้อนรับเปิดเทอม ณ ร.ร. พิบูลอุปถัมภ์ เขตห้วยขวาง กทม. 4 ตุลาคมนี้
วันเสาร์ที่ 2 ตุลาคม 2564
ศธ. ดีเดย์ ! ฉีดวัคซีนเด็ก/เยาวชน 29 จังหวัดสีแดงเข้ม โดยนายกฯ จะร่วม Kick off ฉีดวัคซีน เด็กปลอดภัย เรียนอุ่นใจ ต้อนรับเปิดเทอม ณ ร.ร. พิบูลอุปถัมภ์ เขตห้วยขวาง กทม. 4 ตุลาคมนี้
ศธ. ดีเดย์ ! ฉีดวัคซีนเด็กนักเรียน/เยาวชน 29 จังหวัดสีแดงเข้ม โดยนายกรัฐมนตรีจะร่วมพิธี Kick off สร้างเกราะป้องกันด้วยวัคซีน เด็กปลอดภัย เรียนอุ่นใจ ต้อนรับเปิดเทอม ณ โรงเรียนพิบูลอุปถัมภ์ ถนนลาดพร้าว เขตห้วยขวาง กรุงเทพมหานคร ในวันที่ 4 ตุลาคม นี้
(2 ต.ค. 64) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมให้ความสําคัญกับการฉีดวัคซีนโควิด-19 สําหรับนักเรียน/เยาวชน โดยต้องได้รับความยินยอมจากผู้ปกครอง เพื่อให้นักเรียนกลับมาใช้ชีวิตที่เรียนหนังสือในโรงเรียนโดยเร็วที่สุด โดยนายกรัฐมนตรีจะเดินทางไปร่วมพิธี Kick off สร้างเกราะป้องกันด้วยวัคซีน เด็กปลอดภัย เรียนอุ่นใจ ต้อนรับเปิดเทอม ณ โรงเรียนพิบูลอุปถัมภ์ พร้อมกับโรงเรียนใน 12 เขตสุขภาพทั่วไทย เพื่อให้กําลังใจน้องๆ นักเรียนที่จะได้รับการฉีดวัคซีนโควิด-19 ไฟเซอร์ เป็นเข็ม 1 โอกาสนี้ จะได้เยี่ยมชมจุดฉีดวัคซีนและชมนิทรรศการโรงเรียนปลอดภัยของกรมอนามัย กระทรวงสาธารณสุข ณ ภายในบริเวณพื้นที่จัดงาน
สําหรับ โรงเรียนพิบูลอุปถัมภ์ เป็นโรงเรียนในสังกัดสํานักงานเขตพื้นที่การศึกษาประถมศึกษา (สพป.) กรุงเทพมหานคร สํานักงานคณะกรรมการการศึกษาขั้นพื้นฐาน (สพฐ.) กระทรวงศึกษาธิการ เปิดการเรียนการสอนตั้งแต่ชั้นอนุบาล-มัธยมศึกษา ปีที่ 6 มีนักเรียนช่วงอายุระหว่าง 12-18 ปี ที่มีคุณสมบัติรับการฉีดวัคซีนจํานวน 799 คน สมัครใจฉีด 695 คน คิดเป็นร้อยละ 86.98 โดยจะเข้ารับการฉีดวัคซีนในวันจันทร์ที่ 4 ตุลาคม นี้ จํานวน 200 คน และจะทยอยฉีดวัคซีนนักเรียนเมื่อได้รับการจัดสรรในรอบต่อๆ ไป
โฆษกประจําสํานักนายกรัฐมนตรี กล่าวอีกว่า กระทรวงศึกษาธิการได้กําหนดแผนให้นักเรียน นักศึกษา ทุกสังกัด ที่มีอายุระหว่าง 12-18 ปี จํานวน 5,048,081 คน เบื้องต้นมีผู้ประสงค์จะฉีด 3.61 ล้านคน คิดเป็น 71.67% จะได้รับการฉีดวัคซีนสูตรไฟเซอร์ + ไฟเซอร์ ตั้งแต่ 4 ตุลาคมนี้เป็นต้นไป โดยจะเริ่มฉีดให้กับสถานศึกษาในพื้นที่ควบคุมสูงสุดและเข้มงวด (สีแดงเข้ม) ที่มีจํานวน 15,465 แห่ง ใน 29 จังหวัดก่อนและจะฉีดวัคซีนเข็มที่ 2 ตั้งแต่ต้นเดือนพฤศจิกายน ต่อไป
ทั้งนี้ ข้อมูลจากองค์การอาหารและยา (อย.) วัคซีนที่ได้รับการขึ้นทะเบียนให้ใช้สําหรับกลุ่มเด็กตั้งแต่อายุ 12 ปี ขึ้นไป ในประเทศไทย ได้แก่ วัคซีนไฟเซอร์และวัคซีนโมเดอร์นา ซึ่งมีประสิทธิภาพและความปลอดภัยผ่านการรับรองจากองค์การอนามัยโลก นอกจากนี้ หลายประเทศ เช่น สหรัฐอเมริกา ญี่ปุ่น สิงคโปร์ แคนาดา อินโดนิเซีย ฯลฯ ยังได้อนุมัติให้ใช้วัคซีนไฟเซอร์สําหรับกลุ่มเด็กตั้งแต่อายุ 12 ปีขึ้นไปแล้ว
“นายกรัฐมนตรีกําชับการฉีดวัคซีนสําหรับเด็กนักเรียน/เยาวชน รวมไปถึงการฉีดวัคซีนให้กับบุคลากรภายในโรงเรียนทุกระดับ เพื่อสร้างพื้นที่ปลอดภัยให้กับนักเรียน/เยาวชนให้มากที่สุด ขณะเดียวกันก็ให้ ศธ. เร่งดําเนินการโครงการ Sandbox Safety Zone in School (SSS) สําหรับโรงเรียนที่มีความพร้อม โดยคาดหวังให้โรงเรียนกลับมาเปิดเรียน On Site ให้มากที่สุด เพื่อจะได้ลดความเครียดและข้อจํากัดของนักเรียนในการเรียนการสอนออนไลน์ด้วย” นายธนกร กล่าว
.....................
กลุ่มประชาสัมพันธ์และเผยแพร่ สํานักโฆษก